Diari Oficial de la Generalitat Valenciana


Sumari del DOGV 3636, del 30-11-1999 (1999/10259)

RESOLUCIÓ de 22 de novembre de 1999, del conseller de Justícia i Administracions Públiques, en exercici de les funcions del Protectorat de Fundacions de la Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3636

Data del DOGV
:   30-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10198


Data del document
:   22-11-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * reglament intern
    * fundació

RESOLUCIÓ de 22 de novembre de 1999, del conseller de Justícia i Administracions Públiques, en exercici de les funcions del Protectorat de Fundacions de la Comunitat Valenciana. [1999/M10028]
  
L'article 18.1 de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, disposa que «Si el nombre de patrons queda reduït a menys del mínim previst en el número 1 de l'article 13 d'aquesta llei, i no pot proveir-se la substitució de les vacants d'acord amb els estatuts de la fundació, el Protectorat estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants. Quan manquen tots els patrons, el protectorat exercirà directament les funcions del patronat, durant el termini màxim d'un any. Transcorregut dit termini, sense que es proveïsca l'òrgan de govern, la fundació s'extingirà».
  
A aquest efecte i davant de l'informe del Servei d'Entitats Jurídiques de la Secretaria General, en relació amb les fundacions que l'1 de gener del 2000 es trobaran en aquesta situació, i transcorregut un any des de l'entrada en vigor de la citada Llei de la Generalitat Valenciana, 8/1998, de 9 de desembre, la Comissió del Protectorat de la Generalitat Valenciana, prevista en l'article 16 del Decret 60/1995, de 18 d'abril, del Govern Valencià, en la seua reunió celebrada el 18 de novembre de 1999, va acordar, per unanimitat, que es procedira en compliment de la llei, en els termes de la següent resolució:
  
En les fundacions de competència de la Generalitat Valenciana, en què el nombre de patrons haja quedat reduït a menys del mínim legal previst en l'article 13 de la citada Llei de la Generalitat Valenciana, 8/1998, de 9 de desembre, i no siga possible la seua substitució d'acord amb els seus estatuts, i en les fundacions que manquen d'òrgans de govern, s'iniciara el procediment de designació de la persona o persones que provisionalment integraran el Patronat, fins que s'aprove la modificació estatutària i es nomenen patrons d'acord, i en la mesura del possible, amb la voluntat del fundador, o, si fa el cas, se iniciarà el procediment de la seua extinció, de conformitat amb allò que disposa l'article 25 de la Llei de la Generalitat Valenciana, 8/1998, de 9 de desembre, en relació amb els articles 29 i 30 de la Llei 30/1994, de 24 de novembre, de Fundacions i Incentius Fiscals, a la Participació Privada en Activitats d'Interés General.
  
Per això, el Servei d'Entitats Jurídiques de la Secretaria General d'aquesta Conselleria haurà d'iniciar, abans del 31 de desembre del present any, els corresponents procediments de designació de la persona o persones que provisionalment integraran el patronat de les fundacions que es troben en aquesta situació, fins que s'aprove la modificació estatutària i es nomenen patrons, o, si fa el cas, iniciarà els corresponents procediments d'extinció, de conformitat amb l'article 25 de la Llei de la Generalitat Valenciana, 8/1998, de 9 de desembre, en relació amb els articles 29 i 30 de la citada Llei 30/1994, de 24 de desembre.